हमारे देश का राजनीतिक धरातल और राजनेताओं का दिल इतना संकीर्ण कैसे हो गया कि यहां अपनों को भी अपना-सा अहसास नहीं मिलता और दिमागी सोच इतनी बौनी पड़ गई कि समान धरातल पर खड़ा आदमी भी हमें अपने से छोटा दीखने लगा? हम क्यों सीमित दायरों में बंध गए? क्यों धर्म, जाति, संप्रदाय, भाषा और प्रांत के नाम पर बंट गए? क्यों अच्छाइयों और बुराइयों के मानक बदल गए और क्यों चरित्र से भी ज्यादा चेहरों को भी मान्यता मिलने लगी?